Hominocido

Hominocido (por specifikigar agreso kontre homini, vice la neutra homocido), anke: mulierocido, esas vorto por ocidar muliero pro ke el esas muliero, ed esas krimino di odio di mulieri.

Povas esar diferanta kauzi por hominocido. Dicernesas kin aproximi de la kauzi:

 Feministal aproximo, qua blamas la patriarkala dominaco, exemple, doto-relatant ocidi, honoro-venjala krimini e sexuala violento.
 Sociologial aproximo, qua enfokigas la partikulara karakteraji qui fenomenigas hominocido - on exkluzas hike la relato inter krimininto e viktimo e la motivo o la statuso di la krimininto.
 Kriminologial aproximo, qua dicernas hominocido kom aparta kategorio en ocid-explori. La defino di hominocido varias che ca aproximo : kelkafoye koncernas mortigar muliero super evo 18, kelkafoye super evo 15, ed on definas la krimino de "violento" od "ocido".
 Yuri homal aproximo, qua ne nur koncernas ocido ma anke altra extrema formi di agreso kontre mulieri - exemple l'AKUNS (akademiala parto di Nacioni Unionita) definas hominocido kom mult-kontenanta fenomeno, quale ocido, ma anke tormento, honoro-venjo, doto-relatant ocido, infantocido e sexuo-relatanta prenaskala selekto, genitil-mutiligo e hom-komerco.
 Deskoloniigal aproximo, ube kazi de hominocido esas explorat en kuntexto di koloniala dominaco - ca aproximo esas uzata precipue (ma ne exkluzive) relatanta la hominocidi en la Mez-Oriento e Nord-Afrika, inter qui relatante honoro-venjo.

kategorio:socio
kategorio:krimino